Cuneiform Tablet BIN 6 219 (NBC 6602)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
PUZUR₄.IŠTAR DUMU im-dí-lim lá-li-a ra-bi-ṣa-am iš-al um-ma PUZUR₄.IŠTAR-ma a-na lá-li-a ra-bi-ṣí-im ša im-dí-lim-ma im-dí-lúm iš-tù a-lim{ki} a-na ra-bi-ṣú-tim a-na a-wa-tí-šu kà-ša-dim e-gu₅-ra-a-kà ù ṭup-pá-am ša a-lim{ki} ta-ni-iš-am ša i-na ša-ḫa-tí-a ta-za-zu-ma a-wa-at im-dí-lim ta-kà-šu-du a-ta ki-ma a-wa-tí-ni kà-ša-dim té-ta-na-ší-a-ni ú sí-ki-i tù-uk-ta-na-al ša mì-ma lá ḫa-bu-lá-ku-ni ù ṭup-pé-e té-ta-na-pá-ša-ni ša na-pá-áš-tí a-BI <gap> <gap>-tí ša-ak-na-at-ni ṭup-pí-<gap> <big_gap> <gap> ša a-šu-mì be-el a-wa-tí-<gap> <gap> ú <gap> a-wa-tí-<gap> <big_gap> ú šé-ni-šu <big_gap> um-ma im-dí-lúm-ma i-na UTU-ši ša e-ra-ba-ni ṭup-pí-ku-nu li-qé-a-nim-ma ṭí-ib-a-ma a-ta-al-kà-nim a-na na-áš-pé-ra-tim ša a-bi-kà áp-lá-aḫ-ma a-li-kà-am um-ma a-na-ku-ma na-áp-ša-tum ša-ak-na ba-a-am ṭup-pí-ni lu ni-il₅-qé-ma lu ni-ta-lá-ak a-ta i-na dí-tí-im ta-ar-ta-ag-ma-am ù iš-tù a-li-kà-ni-ni ta-aṭ-ru-da-ni-ma i ki-dim wa-áš-ba-ku-ma ú-ḫa-ba-al-ma a-kà-al u₄-ma-am KÙ.BABBAR 1 GÍN tù-uš-ta-me-ri ša ni-iš a-lim{ki} ù ru-ba-im ta-mu-ú kà-i-lá a-na a-lim{ki} ù be-lí-a a-wa-tí bi-lá a-na a-wa-tim a-ni-a-tim kà-ru-um kà-ni-iš i-dí-in-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-{d}UTU-ši DUMU a-ma-a IGI šu-<gap>